મેટ્રો રેલ પ્રોજેક્ટ વાસણાથી આશ્રમરોડ ઉપર શરૂ કરાય તો આ માર્ગ ઉપર મોટા પાયે ખોદકામ થવાથી તમામ ટ્રાફિક બે વર્ષ માટે ડાઇવર્ટ કરવો પડે અને તેનાથી શહેરીજનોને મોટી હાલાકી ભોગવવી પડે, તેમજ અમદાવાદમાં આવતાં તમામ વાહનો જેવી કે એસટી, લકઝરી તથા અન્ય વાહનો આ જ માર્ગ ઉપરથી આવે છે માટે આશ્રમરોડ ઉપર આ પ્રોજેક્ટ શરૂ કરવો શકય નથી. દિલ્હીમાં જે રીતે કામ ચાલે છે તે ગતિએ અમદાવાદમાં કામ શરૂ થાય તો પણ લોકોને લાંબા સમય સુધી મુશ્કેલીનો સામનો કરવો પડે.